Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 1326

a) Az 55. cikk 4. bekezdésében említett Hivatalos Lapnak tartalmaznia kell (i) minden közzétett nemzetközi bejelentés vonatkozásában az Ügyintézési Utasításokban meghatározott azokat az adatokat, amelyeket a 48. szabály szerint közzétett füzet fedõlapjáról vesznek át, a fedõlapon szereplõ rajzot — ha van ilyen — és a kivonatot; (ii) az átvevõ hivataloknak, a Nemzetközi Irodának, a nemzetközi kutatási és elõvizsgálati szerveknek fizetendõ illetékek táblázatát; (iii) azokat az értesítéseket, amelyeknek közzétételét a Szerzõdés vagy e Végrehajtási Szabályzat elõírja; (iv) a megjelölt vagy a kiválasztott hivatalok által a Nemzetközi Irodának megküldött minden tájékoztatást abban a kérdésben, hogy a 22. vagy 39. cikkben meghatározott követelményeknek eleget tettek-e az érintett hivatalt megjelölõ vagy kiválasztó nemzetközi bejelentésekkel kapcsolatban; (v) az Ügyintézési Utasításokban meghatározott minden egyéb hasznos tájékoztatást, feltéve, hogy az ilyen tájékoztatáshoz való hozzáférhetõséget a Szerzõdés vagy e Végrehajtási Szabályzat nem zárja ki.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes